Considerată de mulți "cea mai sexy voleibalistă din lume", Kayla Simmons și-a abandonat cariera sportivă pentru a se dedica în întregime modelingului, iar acum face senzație cu fotografiile și videoclipurile pe care le postează pe internet.
Recent, americanca de 28 de ani și-a lăsat cu gura căscată cei peste un milion de urmăritori de pe Instagram după ce a publicat un videoclip în care apărea în bucătărie, în timp ce gătea micul dejun îmbrăcată doar într-o cămașă și o pereche de bikini.
"Soția perfectă", a fost prima remarcă a unui urmăritor, iar apoi secțiunea de comentarii a "explodat". Un altul a declarat că diva ar fi bucătăreasa sa ideală, în timp ce un al treilea a scris: "Încă mi-e greu să cred că ești reală". Altcineva a complimentat-o adăugând că este "literalmente scenariul de vis al oricărui bărbat".
În urmă cu o săptămână, fanii i-au transmis Kaylei că este pregătită pentru vară, după ce blondina a postat câteva instantanee de la o ședință foto de pe plajă. Nici că ar fi putut alege o locație mai bună, într-un moment mai bun. Cu toate acestea, în loc să admire apusul de soare superb, fanii ei au acordat o mai mare atenție siluetei sale atletice. Îmbrăcată într-un costum de baie albastru, cu mâneci lungi, americanca i-a fermecat cu formele apetisante. "Ei bine, corpul tău de vară este cu siguranță pregătit, Kayla", a scris una dintre admiratoarele ei. Un alt fan îndrăzneț a spus "Senzaționala Simmons", înainte ca un al treilea să scrie că este: "Cea mai sexy de pe rețelele de socializare, fără îndoială".
Kayla Simmons a apărut pentru prima dată în atenția presei în liceu, fiind prezentată drept una din tinerele speranțe ale voleiului. Născută și crescută în Florida, Kayla a devenit rapid o jucătoare de top pentru prestigioasa echipă de volei a Universității Marshall. Totul s-a sfârșit atunci când blondina a fost pusă de oficialii clubului său să șteargă anumite imagini de pe internet, fapt ce a condus la decizia acesteia de a abandona sportul care a făcut-o celebră.
Diva a dezvăluit că un alt motiv care a determinat-o să se retragă este dimensiunea generoasă a bustului. Chiar dacă multe femei o invidiază, Kayla a declarat că sânii mari nu fac casă bună cu sportul, iar de-a lungul vremii a întâmpinat dificultăți din cauza bustului. "E amuzant, pentru că mi-am dorit să am sânii mai mici. Ar fi fost totul mai ușor la volei, dar nu s-a întâmplat. Nu poți sări mai sus, nu poți alerga mai repede, totul este mai greu", a povestit Kayla.